A Bizottság határozata
(2001. március 30.)
a kéthéjú kagylókat érintő egyes betegségek elleni védekezés céljából közösségi minimumintézkedések bevezetéséről szóló 95/70/EK tanácsi irányelvnek a kéthéjú kagylók betegségeit vizsgáló nemzeti referencialaboratóriumok listája tekintetében történő módosításáról
(az értesítés a C(2001) 978. számú dokumentummal történt)
(EGT vonatkozású szöveg)
(2001/293/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a kéthéjú kagylókat érintő egyes betegségek elleni védekezés céljából közösségi minimumintézkedések bevezetéséről szóló, 1995. december 22-i 95/70/EK tanácsi irányelvre [1] és különösen annak 9. cikkére,
mivel:
(1) A 95/70/EK tanácsi irányelv 6. cikkének (2) bekezdése értelmében a tagállamok biztosítják, hogy valamennyi tagállamban egy nemzeti referencialaboratórium kerüljön kijelölésre, olyan berendezésekkel és szakértő személyzettel, amely lehetővé teszi számára az ugyanazon cikk (1) bekezdésében említett vizsgálatok elvégzését.
(2) Ugyanazon cikk (3) bekezdése értelmében, a (2) bekezdéstől eltérve, azon tagállamok, amelyek nem rendelkeznek e téren illetékes nemzeti laboratóriummal, igénybe vehetik egy másik tagállam e téren illetékes nemzeti laboratóriumának szolgáltatásait.
(3) A kéthéjú kagylók betegségeit vizsgáló nemzeti referencialaboratóriumok listáját a 95/70/EK irányelv C. melléklete határozza meg.
(4) E listát frissíteni kell.
(5) Az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 95/70/EK irányelv C. mellékletének helyébe e határozat melléklete lép.
2. cikk
Ennek a határozatnak a tagállamok a címzettjei.
Kelt Brüsszelben, 2001. március 30-án.